Το έργο της ομάδας Cypher Group ξεκίνησε να μελετάται από τον Νοέμβριο του 2017 προκειμένου να συμμετάσχει στο διαγωνισμό WRO του 2018. Η πρώτη έκδοσή του υλοποιήθηκε στις αρχές του 2018.

Ακολούθησαν αλλαγές και βελτιώσεις μέχρι το καλοκαίρι του 2018 όπου παρουσιάστηκε στον διαγωνισμό WRO FOOD MATTERS. Για λόγους που δεν μάθαμε ποτέ δεν διακρίθηκε.

Συμμετείχε στον διαγωνισμό SMART CITY του ιδρύματος Σταύρος Νιάρχος τον Ιούλιο 2018 όπου κατέλαβε την τέταρτη θέση.

‘Έκτοτε παρουσιάσθηκε:

* Σε ηλεκτρονική μορφή στο 4ο Διεθνές Συνέδριο για την Προώθηση της Εκπαιδευτικής Καινοτομίας στη Λάρισα τον Οκτώβριο του 2018
* Και δημοσιεύθηκε στο περιοδικό i-Teacher Δεκέμβριος 2018.

Πλήρη στοιχεία για την προβολή του έργου θα βρείτε στο site

<https://s17fox.wixsite.com/food/eellak>

που για την περίπτωση κατασκευάσαμε.

Το κόστος κατασκευής ήταν ελάχιστο. Γύρω στα 100 ευρώ γιατί αγοράσαμε μόνο το αμαξίδιο, το arduino mega, το Bluetooth, την πυξίδα, τους ενισχυτές για τα μοτεράκια και τα εξαρτήματα για το τροφοδοτικό. Το EV3 το είχαμε αγοράσει για να πειραματιστούνε τα παιδιά παλαιότερα. Όλα τα εξαρτήματα είναι αγορασμένα από το ebay επομένως δεν έχουμε καμία οικονομικά απαίτηση από τη διοργάνωση του διαγωνισμού.

Σήμερα οι δύο μαθητές φοιτούν στην Γ’ Λυκείου, η μαθήτρια στη Β’ Λυκείου και καταλαβαίνετε ότι ο φόρτος των μαθημάτων είναι υπερβολικός. Επίσης το έργο μεταφέρεται δύσκολα και είναι επιρρεπές σε ζημιές λόγω των ευαίσθητων εξαρτημάτων του.

Θα θέλαμε να σας ενημερώσουμε ότι στην τελική παρουσίαση, εάν αυτή υπάρξει, θα είμαστε σε θέση να παρουσιάσουμε το έργο σε ηλεκτρονική μορφή (video & power point). Θα βρείτε όλο το υλικό στο παραπάνω site.

Σας ευχαριστούμε πολύ.

Η ομάδα Cypher Group.